ভিআইপি থেকে শুরু করে নিম্ম শ্রেণী পেশার মানুষ এই ওয়ার্ডে বসবাস করে। দীর্ঘ ৬ বছরের বেশি সময় ধরে বর্তমান পরিষদ থাকলেও এলাকা বাসীর অভিযোগ রয়েছে বিস্তর। এই ওয়ার্ডের বর্তমান কাউন্সিলর মনিরুল ইসলাম এবারের নির্বাচনে অংশ নিচ্ছেন না। আগের নির্বাচনে এই ওয়ার্ড থেকে নির্বাচিত কাউন্সিলর মিজানুর রহমান রিপন সন্ত্রাসীদের বোমা হামলায় নিহত হলে উপ-নির্বাচনে কাউন্সিলর নির্বাচিত হন মনিরুল ইসলাম। কিন্তু তিনি নির্বাচিত হয়ে এলাকার উন্নয়নে তেমন কোন ভুমিকা রাখতে পারেননি বলে ভোটারা মনে করেন। একারণে আসন্ন নির্বাচনে তিনি অংশ নিচ্ছেন না। উপ নির্বাচনে মনিরুল ইসলামের কাছে সামান্য ভোটের ব্যবধানে পরাজিত হন মীর জাহাঙ্গীর।